
            Nr.23/165/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.61/2003 pentru modificarea alin.(2) al art.9 din Legea nr.203/2003 privind realizarea, dezvoltarea şi modernizarea reţelei de transport de interes naţional şi european, primit cu adresa nr.486 din 2 septembrie 2003.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege privind aprobarea Ordonanţei Guvernului nr.61/2003 pentru modificarea alin.(2) al art.9 din Legea nr.203/2003 privind realizarea, dezvoltarea şi modernizarea reţelei de transport

 de interes naţional şi european

1. Comisia pentru industrii şi servicii a fost sesizată, cu nr.486 din 2 septembrie 2003, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.61/2003 pentru modificarea alin.(2) al art.9 din Legea nr.203/2003 privind realizarea, dezvoltarea şi modernizarea reţelei de transport de interes naţional şi european.



Ordonanţa Guvernului nr.61/2003 a fost publicată în Monitorul Oficial al România, Partea I, nr.616 din 29 august 2003.



Prin ordonanţă se propune ca normele de analiză a reţelei naţionale de transport în vederea integrării acesteia în reţeaua transeuropeană să fie întocmite de către Ministerul Transporturilor, Construcţiilor şi Turismului până la data de 1 ianuarie 2007, pe baza metodelor unitare ale Comisiei Europene de analiză a coridoarelor pan-europene de transport care sunt în curs de elaborare.



Proiectul de lege a fost avizat favorabil de Consiliul Legislativ, cu nr.1206 din 25 august 2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din data de 9 septembrie 2003.



La lucrările comisiei au participat specialişti din cadrul Ministerului Transporturilor, Construcţiilor şi Turismului.



4. La lucrările comisiei au participat 18 deputaţi din totalul de 25 de deputaţi membri ai comisiei.



Raportul comisiei a fost adoptat în unanimitate.



5. În urma dezbaterii, membrii comisiei propun adoptarea proiectului de lege în forma prezentată de Guvern.

                PREŞEDINTE,                                           SECRETAR,

                  István Antal                                             Aurelia Vasile

Expert,

Daniel Bădina

PAGE  
0

